**สโมสรฟุตบอลลินเชอปิง** (สวีเดน: *Linköping FC*) เป็นสโมสรฟุตบอลจากลินเชอปิง ประเทศสวีเดน สโมสรแห่งนี้ได้รับการก่อตั้งขึ้นใน ค.ศ. 2003 เมื่อสโมสรฟุตบอลหญิงเชนตีแดเอฟเอฟได้ตัดสินใจรวมกับสโมสรฮอกกี้น้ำแข็งระดับพรีเมียร์ดิวิชันที่ชื่อสโมสรฮอกกี้ลินเชอปิง ภายใต้ชื่อใหม่ว่าสโมสรฟุตบอลลินเชอปิง โดยมีเป้าหมายของสโมสรคือการสร้างทีมฟุตบอลหญิงในลินเชอปิงและผลักดันให้กลายเป็นหนึ่งในสี่ทีมระดับแถวหน้า ที่ซึ่งต่อมาได้รับการจัดให้เป็นทีมฟุตบอลหญิงชั้นนำของโลก

ประวัติ
-------

ในปี ค.ศ. 2004 สโมสรฟุตบอลลินเชอปิงจบการแข่งขันปีแรกของทีมในระดับพรีเมียร์ดิวิชันหญิง (ดามาลสเวนสแกน) โดยได้อยู่ในอันดับหก จากนั้น ในสองฤดูกาลต่อมา สโมสรแห่งนี้สามารถบรรลุเป้าหมายด้วยการทีมระดับท็อปโฟร์ในลีกโดยได้อันดับสี่ในปี ค.ศ. 2005 และอันดับสามในใน ค.ศ. 2006 ทีมนี้ยังชนะการแข่งขันสเวนสกาคุปเปน ("ถ้วยสวีเดน") เป็นครั้งแรกในปี ค.ศ. 2006 โดยเป็นฝ่ายชนะทีมอือเมียว อีโคว์ 3 ต่อ 2 ประตูในรอบสุดท้าย จากนั้นใน ค.ศ. 2007 ทีมลินเชอปิงได้อยู่อันดับหกเมื่อจบการแข่งขัน ที่ซึ่งเป็นความล้มเหลวสำหรับสโมสร และใน ค.ศ. 2008 ทีมนี้ได้เป็นทีมนำในการแข่งขันอีกครั้งโดยเป็นฝ่ายตามหลังทีมยักษ์ใหญ่อย่างอือเมียว อีโคว์ ซึ่งได้รับการปลอบใจเมื่อทีมนี้ได้ชนะการแข่งสเวนสกาคุปเปนในฤดูกาลเดียวกัน จากการเป็นฝ่ายชนะทีมอือเมียวที่ 1 ประตูต่อ 0 ในรอบชิงชนะเลิศ

ตั้งแต่ปี ค.ศ. 2004 ถึง 2007 สโมสรฟุตบอลลินเชอปิงได้เพิ่มผลประกอบการประจำปี จาก 2,4 ล้านโครนาสวีเดนไปเป็น 5,0 ล้านโครนาสวีเดน ในขณะเดียวกัน การเข้าร่วมงานกับทีมได้ลดลงจาก 1,609 คนในฤดูกาล 2004 ไปเป็น 997 ในฤดูกาล 2006 ในปี ค.ศ. 2007 ฟรีดา เออร์สไบก์ ได้ออกจากทีมหลังจากทำหน้าที่เป็นเวลาสองปี ต่อมา เยสสิกา ลันด์สตอร์ม ได้เซ็นสัญญาร่วมกับทีมหลังจากได้รับการเปิดตัวสำหรับทีมชาติ ในเดือนกุมภาพันธ์ ได้มีการเซ็นสัญญากับนักฟุตบอลหญิงชาวบราซิล ทั้งคริสเตียนี และดานีเอลลา

ในวันที่ 25 มกราคม ค.ศ. 2014 ทีมนี้ซึ่งมีนักกีฬาฟุตบอลหญิงทีมชาติสวีเดนร่วมอยู่ด้วย ได้มีโอกาสเข้าแข่งขันนัดพิเศษกับฟุตบอลหญิงทีมชาติไทย (ในนามแอร์ฟอร์ซ 11) ที่สนามกีฬากองทัพอากาศ (ธูปะเตมีย์) โดยในการแข่งขันครั้งดังกล่าว ทีมชาติไทยเป็นฝ่ายแพ้ที่ 0 ประตูต่อ 3  จากนั้นในวันที่ 26 มกราคม สโมสรฟุตบอลแอร์ฟอร์ซ เอวิเอ ยังได้มีการจัดกิจกรรมคลินิกสอนฟุตบอลระดับเยาวชนโดยสโมสรฟุตบอลลินเชอปิงด้วยเช่นกัน

ทีมปัจจุบัน
-----------

ณ วันที่ 30 สิงหาคม ค.ศ. 2013

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| 1 | GK | สวีเดน | โซเฟีย ลุนด์เกรน |
| 1 | GK | ออสเตรเลีย | บรีอันนา เดวี |
| 2 | GK | สวีเดน | ลีนา ริงชามเรอ |
| 6 | DF | เดนมาร์ก | มาเรน กาฮือ |
| 7 | DF | สวีเดน | คาลอตต์ โรห์ลิน |
| 8 | DF | สวีเดน | เยนเนีย โนดีน |
| 9 | FW | สวีเดน | สตีนา แบลคสเตอเนียส |
| 10 | MF | สวีเดน | เอมมา เลนนาร์ตชอน |
| 11 | MF | เนเธอร์แลนด์ | เฮอนี สแลคีร์ส |
| 12 | MF | สวีเดน | เพียตรา ลอร์ชอน |

 | 

| เลข | ตำแหน่ง  | สัญชาติ | ผู้เล่น |
| --- | --- | --- | --- |
| 13 | MF | สวีเดน | ทิลดา เฮเมอร์ชอน |
| 14 | FW | สวีเดน | พัวลีนเนอ ฮัมมาร์ลุนด์ |
| 15 | DF | สวีเดน | เยสสิกา ซอมูเอลซอน |
| 16 | MF | เดนมาร์ก | เพร์นิลเลอ ฮาร์เดอร์ |
| 17 | FW | สวีเดน | เวียนีรา เร็กซ์ฮี |
| 18 | FW | ฟินแลนด์ | ลีนดา แซลสตอร์ม |
| 20 | DF | สวีเดน | มักดาเลียนา อีริคซอน |
| 21 | DF | สวีเดน | มายา ครันส์ |
| 23 | FW | เยอรมนี | ออยนีเซ เบคมันน์ |
| 25 | FW | สวีเดน | โยนนา อันเดอร์ชอน |

 |

บุคลากร
-------

* » มาร์ติน โคเกรน - *หัวหน้าผู้ฝึกสอน*
* » เลฟ อีริคซอน - *ผู้ฝึกสอนผู้รักษาประตู*
* » ปิยาร์ ซอเดอร์ฟยอร์ด - *ผู้ฝึกสอนฟิตเนส*
* » ยูอาคิม คาร์ลชอน - *ผู้จัดการชุดอุปกรณ์*
* » มารียา ลินด์สตอร์ม - *ผู้สร้างทีม*
* » มารี รีดิง-เอเดียเรอ - *ผู้ฝึกสอนทางเทคนิค*
* » โทร์สเตน เคียปูล - *แพทย์ประจำทีม*
* » เลนนาร์ด พาลเมอโฟช์ - *กายภาพบำบัด*
* » โรลฟ์ "ลูแบน" กุสตาฟซอน - *ที่ปรึกษา*

ความสำเร็จ
----------

* ดามาลสเวนสแกน
	+ ผู้ชนะ (1 สมัย): ค.ศ. 2009
* **สเวนสกาคุปเปน:**
	+ **ผู้ชนะ (5 สมัย):** ค.ศ. 2006, 2008, 2009, 2014, 2015

อ้างอิง
-------

### เชิงอรรถ

1. ↑  แข้งสาวไทยสุดต้านอุ่นพ่ายลินโคปิ้ง 0-3
2. ↑  ฟุตบอลหญิงทีมชาติไทย อุ่นเครื่องแพ้ สโมสรลินโคปิ้ง จากสวีเดนไป 3-0 ประตู[*ลิงก์เสีย*]
3. ↑  ทีมฟุตบอลหญิงทีมชาติไทยชุดใหญ่ กลับมาฝึกซ้อม เตรียมจะลงสนามอุ่นเครื่องกับ ลินเชอปิง เอฟซี ทีมลีกจากประเทศสวีเดน ที่สนามกีฬากองทัพอากาศ (ธูปเตมีย์)[*ลิงก์เสีย*]
4. ↑  "แข้งสาวไทย"เตรียมอุ่นเกือกทีมลีกสวีเดน 25 ม.ค นี้ : มติชนออนไลน์
5. 1 2  'แอร์ฟอร์ซ' จัดบอลพิเศษ 25 ม.ค. เชิญทีมหญิงสวีเดนฟาดแข้ง - ข่าวไทยรัฐออนไลน์
6. ↑  ลินเชอปิงทีมลีกสวีเดนขออุ่นแข้งสาวไทยช่วงม.ค.นี้
7. ↑  บอลหญิงอุ่นแข้งลีกสวีเดน : ข่าวสดออนไลน์[*ลิงก์เสีย*]
8. ↑  ฟุตบอลหญิงทีมชาติไทยแพ้ทีมลีกจากสวีเดน ในเกมนัดอุ่นเครื่อง 0-3 ประตู[*ลิงก์เสีย*]
9. ↑  หนังสือพิมพ์บ้านเมือง » เรียกแข้งแม่เนื้อนิ่มดวลศึกกระชับมิตร
10. ↑  แอร์ฟอร์ซจัดศึกอินวิเตชั่น 25 ม.ค. เชิญยอดทีมหญิงสวีเดนโม่แข้ง[*ลิงก์เสีย*]

แหล่งข้อมูลอื่น
---------------

* ฟุตบอลนัดกระชับมิตรระหว่างทีมฟุตบอลหญิงจากลินเชอปิง สวีเดน กับ ทีมฟุตบอลหญิง ทีมชาติไทย
* Linköping FC - Official website (สวีเดน)
* สโมสรฟุตบอลลินเชอปิง ที่ทวิตเตอร์